turjo4nis/wikipedia-bn-dump-20250701 huggingface dataset:
মুন্সি প্রেমচাঁদ

মুন্সি প্রেমচাঁদ (৩১ জুলাই ১৮৮০ - ৮ অক্টোবর ১৯৩৬) আধুনিক হিন্দি এবং উর্দু ভাষার অন্যতম সফল লেখক। তিনি ছিলেন উপমহাদেশের অন্যতম স্বনামধন্য সাহিত্যিক এবং বিংশ শতাব্দীর ভারতীয় লেখকদের মধ্যে অন্যতম অগ্রগামী লেখক।

হিন্দি লেখক
ভারতীয় লেখক

জন্ম ও শিক্ষাজীবন 
আধুনিক হিন্দি ভাষা ও উর্দু ভাষার অন্যতম সফল লেখক প্রেমচাঁদ ভারতের উত্তর প্রদেশে ১৮৮০ সালের  ৩১ জুলাই জন্মগ্রহণ করেন। ৮ অক্টোবর, ১৯৩৬ ভারতের বারাণসীতে তাঁর মৃত্যু হয়। মুন্সি প্রেমচাঁদ উর্দু ও হিন্দি সাহিত্যের স্বনামধন্য কথাশিল্পী। তার আসল নাম ধনপত রায়। তবে মুন্সি প্রেমচাঁদ নামেই তিনি পরিচিত। তাকে জীবনবাদী সাহিত্যিক বলা হয়। হিন্দি সাহিত্যে ‘উপন্যাস-সম্রাট’ হিসেবে খ্যাত প্রেমচাঁদকে আধুনিক হিন্দি সাহিত্যের জনক বলেও অভিহিত করা হয়। বাংলা সাহিত্যের বঙ্কিমচন্দ্র চট্টোপাধ্যায়ের সাথে তুলনা করে তাঁকে 'হিন্দি সাহিত্যের বঙ্কিম' বলা হয়। ১৯১০ সালে 'বড়ে ঘরকী বেটি' প্রকাশিত হলে উর্দু সাহিত্যে তিনি স্থায়ী আসন লাভ করেন। তার সর্বশ্রেষ্ঠ উপন্যাস গোদান । তার প্রায় যাবতীয় সাহিত্যকর্ম বাংলা ভাষায় অনূদিত ও বহুল পঠিত।

কর্মজীবন

উল্লেখযোগ্য রচনা 
তাঁর রচিত উল্লেখযোগ্য রচনা গুলো হল প্রেম পঁচিশি, প্রেম বত্তিশি, খাক পরোয়ানা, খোয়াব ও খেয়াল, ফেরদৌসে খেয়াল, প্রেম চল্লিশি, আখেরি তোফাহ, যাদরাহ, নির্মলা ইত্যাদি।

উপন্যাস: 

বরদান

প্রতিজ্ঞা

সেবাসদন

প্রেমাশ্রম

নির্মলা

রঙ্গভূমি

নাটক:

সংগ্রাম

কার্বলা

প্রেম কী বেদী
কফন( ছোটোগল্প)

তথ্যসূত্র

বহিঃসংযোগ 

 Collection of Munshi Premchand's stories and novels
 Another brief biography
 Website in making about works of Premchand 
 Translations of two stories by Premchand
 Complete collection of his literature and some of it available for reading online  ।|

১৮৮০-এ জন্ম
১৯৩৬-এ মৃত্যু
ভারতীয় সাহিত্যিক
হিন্দি ভাষার লেখক
উর্দু ভাষার লেখক
হিন্দু লেখক
২০শ শতাব্দীর ভারতীয় ঔপন্যাসিক
১৯শ শতাব্দীর ভারতীয় ঔপন্যাসিক
১৯শ শতাব্দীর ভারতীয় ছোটগল্পকার
ভারতীয় ম্যাগাজিন সম্পাদক
১৯শ শতাব্দীর ছদ্মনামধারী লেখক
২০শ শতাব্দীর ছদ্মনামধারী লেখক
ভারতীয় পুরুষ ঔপন্যাসিক
ভারতীয় পুরুষ চিত্রনাট্যকার
এলাহাবাদ বিশ্ববিদ্যালয়ের প্রাক্তন শিক্ষার্থী
ব্রিটিশ ভারতের উর্দু লেখক
সঞ্জীব কুমার

সঞ্জীব কুমার (জন্ম: হরিহর জেঠালাল জরিওয়ালা; ৯ জুলাই, ১৯৩৮ - ৬ নভেম্বর, ১৯৮৫) একজন বিখ্যাত ভারতীয় চলচ্চিত্র অভিনেতা ছিলেন। তার প্রথম ছবি "হম হিন্দুস্তানি" (১৯৬০)। তিনি "দস্তক" (১৯৭১) এবং "কোশীশ" (১৯৭৩) চলচ্চিত্রে অভিনয়ের জন্য শ্রেষ্ঠ অভিনেতার দুটি জাতীয় চলচ্চিত্র পুরস্কারসহ বেশ কয়েকটি প্রধান পুরস্কার পান। তিনি প্রণয়ধর্মী থেকে রোমাঞ্চকর পর্যন্ত ঘরানার চলচ্চিত্রে অভিনয় করেছিলেন।  তামিল চলচ্চিত্রের পুনর্নির্মাণের সাথে সাথে "খিলোনা" (১৯৭০ ছবি), "ইয়েহি হ্যায় জিন্দগি", "নয়া দিন নয়ী রাত", "দেবতা" (১৯৭৮-এর চলচ্চিত্র), "ইতনি সি বাত" এবং "অর্জুন পণ্ডিত" (১৯৭৬-এর চলচ্চিত্র), "শোলে" ও "ত্রিশুল" এর মতো চলচ্চিত্রে তিনি অভিনয় করেন। "রাম তেরে কিতনে নাম" তার প্রতিভা প্রকাশ করে। তিনি সাসপেন্স-থ্রিলার চলচ্চিত্র যেমন "কত্ল", "শিকার", "উলঝন" এবং "তৃষ্ণা" ও করেছিলেন। তিনি "মনচলি",  পতি পত্নী অউর ভো (১৯৭৮-এর চলচ্চিত্র), "অঙ্গুর", "বিবি ও বিবি", "হিরো" প্রভৃতি চলচ্চিত্রে কৌতুকের অভিনয়ও করেছেন। তিনি তার চরিত্রগুলির অসীমতা এবং প্রকৃত চিত্রকল্পের জন্য ভালভাবে কাজ করেছেন। ভারতীয় সিনেমার ১০০ বছর উদযাপনের উপলক্ষ্যে ফোর্বস ইন্ডিয়া কর্তৃক ভারতীয় সিনেমার ২৫ টি সেরা অভিনেতার পারফরম্যান্সের মধ্যে  তার চলচ্চিত্র "অঙ্গুর" এর দ্বৈত ভূমিকাটি ছিল।

তথ্যসূত্র

বহিঃসংযোগ 
 

শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
১৯৩৮-এ জন্ম
১৯৮৫-এ মৃত্যু
ভারতীয় অভিনেতা
ভারতীয় চলচ্চিত্র অভিনেতা
হিন্দি চলচ্চিত্র অভিনেতা
শ্রেষ্ঠ অভিনেতা বিভাগে ফিল্মফেয়ার পুরস্কার বিজয়ী
২০শ শতাব্দীর ভারতীয় অভিনেতা
গুজরাতি ব্যক্তি
ভারতীয় মঞ্চ অভিনেতা
সাইদ জাফরি

সাইদ জাফরি (৮ই জানুয়ারি ১৯২৯ - ১৫ নভেম্বর ২০১৫) একজন ব্রিটিশ-ভারতীয় চলচ্চিত্র অভিনেতা। ছয় দশকের অধিক সময়ের কর্মজীবনে তিনি বেতার, মঞ্চ, টেলিভিশন ও চলচ্চিত্রে কাজ করেছেন, এবং শতাধিক ভারতীয়, ব্রিটিশ ও মার্কিন চলচ্চিত্রে অভিনয় করেছেন। মাই বিউটিফুল লন্ড্রেট (১৯৮৫) চলচ্চিত্র এবং দ্য জুয়েল ইন দ্য ক্রাউন (১৯৮৪), তান্দুরি নাইটস (১৯৮৫-১৯৮৭) ও লিটল নেপোলিয়ন্স (১৯৯৪) টেলিভিশন ধারাবাহিকে তার প্রধান চরিত্রে অভিনয়ের জন্য ১৯৮০ ও ১৯৯০-এর দশকে তাকে ব্রিটেনের সেরা এশীয় অভিনেতা হিসেবে বিবেচনা করা হত। তিনি জেমস আইভরি ও ইসমাইল মার্চেন্টকে একত্রে আনতে গুরুত্বপূর্ণ ভূমিকা পালন করেন এবং মার্চেন্ট আইভরি প্রডাকশন্সের দ্য গুরু (১৯৬৯), হুলাবালু ওভার জর্জি অ্যান্ড বনিস পিকচার্স (১৯৭৮), দ্য কোর্টেসান্স অব বোম্বে (১৯৮৩) ও দ্য ডিসিভার্স (১৯৮৮) চলচ্চিত্রে অভিনয় করেন

অভিনীত চলচ্চিত্রসমূহ 
 শতরঞ্জ কি খিলাড়ি

তথ্যসূত্র

বহিঃসংযোগ 
 

১৯২৯-এ জন্ম
২০১৫-এ মৃত্যু
ভারতীয় চলচ্চিত্র অভিনেতা
ভারতীয় টেলিভিশন অভিনেতা
ভারতীয় মঞ্চ অভিনেতা
হিন্দি চলচ্চিত্র অভিনেতা
অ্যাক্টর্স স্টুডিওর অভিনয়শিল্পী
শিল্পকলায় পদ্মশ্রী প্রাপক
যুক্তরাজ্যের নাগরিকীকৃত নাগরিক
২০শ শতাব্দীর ব্রিটিশ অভিনেতা
২১শ শতাব্দীর ব্রিটিশ অভিনেতা
আলিগড় মুসলিম বিশ্ববিদ্যালয়ের প্রাক্তন শিক্ষার্থী
ব্রিটিশ চলচ্চিত্র অভিনেতা
ব্রিটিশ মঞ্চ অভিনেতা
ব্রিটিশ টেলিভিশন অভিনেতা
ফুলব্রাইট বৃত্তিধারী
ভারতীয় শিয়া মুসলিম
অফিসার্স অব দি অর্ডার অব দ্য ব্রিটিশ এম্পায়ার
এলাহাবাদ বিশ্ববিদ্যালয়ের প্রাক্তন শিক্ষার্থী
এশীয় বংশোদ্ভূত ব্রিটিশ অভিনেতা
আমজাদ খান

আমজাদ খান (১২ই নভেম্বর, ১৯৪০ - ২৭শে জুলাই, ১৯৯২) একজন জনপ্রিয় ভারতীয় চলচ্চিত্র অভিনেতা এবং পরিচালক। তিনি ২০ বছরের কর্মজীবনে ১৩০-টির বেশি চলচ্চিত্রে কাজ করেছেন। হিন্দি ভাষার চলচ্চিত্রে তিনি মূলত খলনায়ক চরিত্রে অভিনয় করতেন।

জন্ম 

১৯৪০ সালে তিনি বোম্বাই এক পশতুন পরিবারে জন্ম নেন।তার বাবা ছিলেন জয়ন্ত যিনি ছিলেন তৎকালীন বলিউডি চলচ্চিত্রের পরিচিত মুখ।

মৃত্যু 
১৯৭৬ সালে আমজাদ খান মুম্বাই-গোয়া হাইওয়েতে দুর্ঘটনার কবলে পড়েন। তিনি গোয়াহ যাচ্ছিলেন দ্য গ্রেট গ্যাম্বলার সিনেমার শুটিং এর জন্য। সিরিয়াস ইঞ্জুরির দরুন তাকে কোমায় চলে যেতে হয়েছিল কিন্তু,তিনি রিকভার করেন। কিন্তু,কোমায় থাকার সময়ে নেওয়া ওষুধের পার্শ্বপ্রতিক্রিয়া তাকে স্থূলকায় করে তোলে। এর দরুন ১৯৯২ সালে তিনি হৃদযন্ত্রের ক্রিয়া বন্ধ হয়ে মৃত্যুবরণ করেন।

তথ্যসূত্র

বহিঃসংযোগ 
 

১৯৪০-এ জন্ম
১৯৯২-এ মৃত্যু
ভারতীয় চলচ্চিত্র অভিনেতা
ভারতীয় চলচ্চিত্র পরিচালক
ভারতীয় মুসলিম
মুম্বইয়ের চলচ্চিত্র পরিচালক
হিন্দি চলচ্চিত্র অভিনেতা
হিন্দি ভাষার চলচ্চিত্র পরিচালক
২০শ শতাব্দীর ভারতীয় অভিনেতা
পশতু ব্যক্তি
পশতুন বংশোদ্ভূত ভারতীয় ব্যক্তি
২০শ শতাব্দীর ভারতীয় চলচ্চিত্র পরিচালক
দ্য সিক্সথ সেন্স

দ্য সিক্সথ সেন্স ১৯৯৯ সালে মুক্তিপ্রাপ্ত মার্কিন অতিপ্রাকৃত মনস্তাত্ত্বিক চলচ্চিত্র। চলচ্চিত্রটি রচনা এবং পরিচালনা করেছেন মার্কিন চলচ্চিত্র পরিচালক এম নাইট শ্যামালান। কোল শিয়ার (হেইলি জোল অজমেন্ট) নামে একটি ছেলে তার কিছু মনস্তাত্ত্বিক সমস্যার কারণে বন্ধু মহল এবং স্বাভাবিক সমাজ থেকে বিচ্ছিন্ন হয়ে পড়ে এবং সে দাবী করে "আমি মৃত মানুষ দেখতে পাই"। এই ছেলেটিকে ঘিরেই এর কাহিনি আবর্তিত হয়েছে যাতে ব্রুস উইলিস একজন মনোরোগ বিশেষজ্ঞের ভূমিকায় অভিনয় করেছেন। এই চলচ্চিত্রের মাধ্যমে শ্যামালান চলচ্চিত্র সমাজে একজন লেখক ও পরিচালক হিসেবে প্রতিষ্ঠা পান।

কুশীলব
 ব্রুস উইলিস - ম্যালকম ক্রো
 হেইলি জোল অজমেন্ট - কোল শিয়ার
 টনি কোলেট - লিন শিয়ার
 অলিভিয়া উইলিয়াস - অ্যানা ক্রো
 ডনি ওয়ালবার্গ - ভিনসেন্ট ফ্রে
 গ্লেন ফিট্‌জেরাল্ড - শন
 মিশচা বার্টন - কায়রা কলিন্স
 ট্রেভর মরগান - টমি টামিসিমো
 ব্রুস নরিস - স্ট্যানলি কানিংহাম
 অ্যাঞ্জেলিনা পেজ - মিসেস কলিন্স
 গ্রেড উড - মিস্টার কলিন্স
 এম. নাইট শ্যামালান - ডক্টর হিল
 পিটার ট্যাম্বাকিস - ড্যারেন
 জেফ্রি জুবের্নিস - ববি

নির্মাণ 

সিনেমাটির প্রথম দৃশ্যে (মৃত্যুর আগের সন্ধ্যায়) ম্যালকম যে পোষাকটি পড়ে ছিলেন সম্পূর্ণ চলচ্চিত্র জুড়েই তাকে একি পোষাকে দেখা গিয়েছিল। ম্যালকম তার বাম হাতের বিয়ের আংটি পড়েছিলেন না। এই ব্যাপারটি দর্শকদের কাছে আড়াল করার জন্য একজন বামহাতি হওয়া সত্ত্বেও তাকে ডান হাতে লেখার অভ্যাস করতে হয়েছিল। পুরো সময় জুড়ে পরিচালক ম্যালকমের সত্য পরিচয় গোপন করার জন্য অত্যন্ত সতর্ক ছিলেন। কিন্তু কোল যখন ম্যালকমকে জানালো যে সে মৃত মানুষ দেখতে পায় তখন ক্যামেরায় ধীরে ম্যালকমকে দেখানো হয়। পরিচালক ভয়ে ছিলেন এই দৃশ্যের মাধ্যমে ম্যালকমের আসল পরিচয় দর্শকদের কাছে প্রকাশ হয়ে পড়তে পারে। তা সত্ত্বেও তিনি দৃশ্যটি সংযোজন করেন।

পুরস্কার এবং মনোনয়ন

তথ্যসূত্র

বহিঃসংযোগ 
 
 
 The Sixth Sense - M. Night Shyamalan Online
 Recognition Values: Seeing The Sixth Sense Again for the First Time, essay by Laurence A. Richels, Other Voices, March 2002.
 The Sixth Sense: Film Review
 Radio Interview with Sixth Sense Producer Frank Marshall from FBi 94.5 Sydney Australia

১৯৯৯-এর চলচ্চিত্র
এম নাইট শ্যামালান পরিচালিত চলচ্চিত্র
হলিউড পিকচার্‌সের চলচ্চিত্র
অতিপ্রাকৃত হরর চলচ্চিত্র
মনস্তাত্ত্বিক থ্রিলার চলচ্চিত্র
স্যাটার্নের সেরা হরর চলচ্চিত্র
ফিলাডেলফিয়ার পটভূমিতে চলচ্চিত্র
ক্যাথলিন কেনেডি প্রযোজিত চলচ্চিত্র
দ্য কেনেডি/মার্শাল কোম্পানির চলচ্চিত্র
মৃত্যু সম্পর্কে চলচ্চিত্র
১৯৯০-এর দশকের মনস্তাত্ত্বিক থ্রিলার চলচ্চিত্র
মার্কিন মনস্তাত্ত্বিক থ্রিলার চলচ্চিত্র
মার্কিন মনস্তাত্ত্বিক লোমহর্ষক চলচ্চিত্র
১৯৯৮-এর পটভূমিতে চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
এম নাইট শ্যামালান

মনোজ নালিত্য শ্যামালান (, ; জন্ম: ৬ আগস্ট, ১৯৭০) ভারতীয় বংশোদ্ভূত মার্কিন চলচ্চিত্র পরিচালক, প্রযোজক এবং চিত্রনাট্যকার। চলচ্চিত্র অঙ্গণে তিনি এম নাইট শ্যামালান নামে পরিচিত। সমসাময়িক সমাজ সংস্কৃতিতে অতিপ্রাকৃত উপাদান নিয়ে চলচ্চিত্র নির্মাণের জন্য তিনি সুপরিচিত। তার ছবিগুলো একটি জটিল এবং প্যাঁচালো কাহিনীর মাধ্যমে শেষ হয়। মার্কিন যুক্তরাষ্ট্রের পেনসিলভানিয়া অঙ্গরাজ্যের ফিলাডেলফিয়া শহর এবং এর আশেপাশের অঞ্চলকে চলচ্চিত্র ফুটিয়ে তুলেছেন বিভিন্নভাবে। তার অধিকাংশ চলচ্চিত্রেই তাকে একটি গৌণ চরিত্রে অভিনয় করতে দেখা যায়। একে মূল ধারার অভিনয় না বলে ক্যামিও অ্যাপিয়ারেন্স বলাই অধিক যুক্তিসঙ্গত। তিনি মেজর ফিল্ম স্টুডিওতে কাজ করেন।

শ্যামালানের সবচেয়ে প্রশংসিত চলচ্চিত্রগুলো হল অতিপ্রাকৃত ভীতিপ্রদ থ্রিলার দ্য সিক্স্‌থ সেন্স (১৯৯৯), সুপারহিরো থ্রিলার আনব্রেকেবল (২০০০), বিজ্ঞান কল্পকাহিনীমূলক ভীতিপ্রদ সাইন্‌স (২০০২) এবং ঐতিহাসিক নাট্যধর্মী ভীতিপ্রদ চলচ্চিত্র দ্য ভিলেজ (২০০৪)। শ্যামালানের পরবর্তীতে কল্পনাধর্মী চলচ্চিত্র লেডি ইন দ্য ওয়াটার (২০০৬), ভীতিপ্রদ থ্রিলার দ্য হ্যাপেনিং (২০০৮), দ্য লাস্ট এয়ারবেন্ডার (২০১০) এবং বিজ্ঞান কল্পকাহিনীমূলক আফটার আর্থ (২০১৩)। এই চলচ্চিত্রগুলো জন্য শ্যামালান নেতিবাচক সমালোচনা লাভ করেন, কিন্তু কয়েকটি চলচ্চিত্র বাণিজ্যিকভাবে সফল হয়। আফটার আর্থ ছবির বাণিজ্যিক ব্যর্থতার পর শ্যামালান ভীতিপ্রদ দ্য ভিজিট (২০১৫) এবং মনস্তাত্ত্বিক ভীতিপ্রদ স্প্লিট (২০১৬) দিয়ে সফল হন। ২০১০ সালে তিনি ডেভিল চলচ্চিত্র প্রযোজনা করেন।

২০০৮ সালে শ্যামালান ভারত সরকার কর্তৃক প্রদত্ত পদ্মশ্রী পদকে ভূষিত হন।

চলচ্চিত্র তালিকা

তথ্যসূত্র

বহিঃসংযোগ 

 M. Night Shyamalan Online
 
 M. Night Fans
 boxofficemojo on Lady in the Water
 The Smoking Gun

১৯৭০-এ জন্ম
জীবিত ব্যক্তি
ইংরেজি ভাষার চলচ্চিত্র পরিচালক
এশীয় মার্কিন চলচ্চিত্র নির্মাতা
তামিল চলচ্চিত্র পরিচালক
ভারতীয়-মার্কিন
মার্কিন চলচ্চিত্র পরিচালক
মার্কিন হিন্দু
হরর চলচ্চিত্র পরিচালক
শিল্পকলায় পদ্মশ্রী প্রাপক
প্রবাসী ভারতীয় সম্মান প্রাপক
মার্কিন চলচ্চিত্র প্রযোজক
মার্কিন পুরুষ চিত্রনাট্যকার
পেনসিলভেনিয়ার চলচ্চিত্র পরিচালক
মার্কিন যুক্তরাষ্ট্রে ভারতীয় অভিবাসী
ফিলাডেলফিয়ার অভিনেতা
বিজ্ঞান কল্পকাহিনী চলচ্চিত্র পরিচালক
২০শ শতাব্দীর মার্কিন অভিনেতা
২০শ শতাব্দীর মার্কিন পুরুষ লেখক
২০শ শতাব্দীর মার্কিন চিত্রনাট্যকার
২১শ শতাব্দীর মার্কিন অভিনেতা
২১শ শতাব্দীর মার্কিন চিত্রনাট্যকার
মার্কিন চলচ্চিত্র অভিনেতা
মার্কিন টেলিভিশন পরিচালক
মালয়ালি বংশোদ্ভূত মার্কিন ব্যক্তি
চার্লি রবার্টস

চার্লি রবার্টস (জন্ম এপ্রিল ৬, ১৮৮৩ ডার্লিংটন, মৃত্যু আগস্ট ৭, ১৯৩৯ ম্যানচেস্টার) ছিলেন একজন ইংরেজ ফুটবল খেলোয়াড়।

বিশপ অকল্যান্ড দলের হয়ে তিনি খেলা শুরু করেন, পরে খুব তাড়াতাড়ি গ্রিমসবি টাউন দলে চলে যান। ১৯০৪ সালে তিনি ৪০০ পাউন্ডের বিনিময়ে ম্যানচেস্টার ইউনাইটেড ক্লাবে যোগদান করেন। সেসময় ম্যানচেস্টার ইউনাইটেড ছিলেন জে. আর্নেস্ট ম্যাংনাল ম্যানচেস্টার সিটি ক্লাব থেকেও কিছু খেলোয়াড়কে নিয়ে আসে যার মধ্যে বিলি মেরেডিথ ও স্যান্ডি টার্নবুল উল্লেখযোগ্য। রবার্টের ক্লাবে যোগদান ছিল ক্লাবের উন্নয়নের জন্য খুবই গুরুত্বপূর্ণ। তিনি ছিলেন শক্তিশালী, দক্ষ ও দ্রুতিগতির সেন্টার-ব্যাক। তিনি পেশাদার খেলোয়াড়দের সংগঠিত করায় উৎসাহী ছিলেন।

খেলোয়াড় ইউনিয়ন 
১৯০৭ সালের ২ ডিসেম্বর রবার্টস, মেরেডিথকে সাথে নিয়ে প্লেয়ারস অ্যাসোসিয়েশন গঠন করেন। এফএর সমর্থিত না হলেও লীগ ক্লাবের কাছে সংগঠনটি সমর্থন পেয়েছিল।

খেলোয়াড়ী জীবন 
তিনি সাধারণত হাফ-ব্যাক বা সেন্টার-হাফ হিসেবেই ম্যানচেস্টার ইউনাইটেড ক্লাবে খেলতেন। ক্লাবের পক্ষে তিনি ১৯০৮ ও ১৯১১ সালে লীগ শিরোপা এবং ১৯০৯ সালে এফএ কাপ জেতেন। ১৯১৩ সালের আগস্ট মাসে তৎকালীন রেকর্ড ১,৫০০ পাউন্ডের বিনিময়ে তিনি ওল্ডহ্যাম অ্যাথলেটিক ক্লাবে যোগ দেন। এছাড়া তিনি ম্যানেজারের ভূমিকাও পালন করেছেন।

চার্লি রবার্টস তিনবার ইংল্যান্ড দলের পক্ষে আন্তর্জাতিক খেলায় অংশ নিয়েছেন। এছাড়া ম্যানচেস্টার ইউনাইটেড ক্লাবের পক্ষে খেলা প্রথম ইংল্যান্ড আন্তর্জাতিক খেলোয়াড়ও তিনিই।

'ডিজি স্পেলস' অসুখে ভোগার পর অপারেশনের সময় ম্যানচেস্টার রয়াল ইনফার্মারিতে তিনি মারা যান।

সম্মাননা 
ম্যানচেস্টার ইউনাইটেড
 এফএ কাপ বিজয়ী: ১৯০৯

১৮৮৩-এ জন্ম
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
১৯৩৯-এ মৃত্যু
বিশপ ওকল্যান্ড ফুটবল ক্লাবের খেলোয়াড়
ডার্লিংটন সেন্ট অগাস্টিন'স ফুটবল ক্লাবের খেলোয়াড়
গ্রিমসবি টাউন ফুটবল ক্লাবের খেলোয়াড়
অল্ডাম অ্যাথলেটিক ফুটবল ক্লাবের খেলোয়াড়
ইংল্যান্ডের আন্তর্জাতিক ফুটবলার
ফুটবল সেন্ট্রাল ডিফেন্ডার
ইংরেজ ফুটবল লিগের খেলোয়াড়
ইংরেজ ফুটবল ম্যানেজার
হ্যারি মগার

হেনরি হার্বার্ট "হ্যারি" মগার, (জন্ম সেপ্টেম্বর ১৮৭৯ সাউদাম্পটন, মৃত্যু ম্যানচেস্টার ১৬ জুন ১৯২৭ ), ছিলেন ইংরেজ ফুটবল গোলরক্ষক।

খেলোয়াড়ী জীবন 
স্থানীয় ফরেস্ট সুইফ্‌টস ক্লাবে তিনি তার খেলোয়াড়ী জীবন শুরু করেন। পরে তিনি ১৮৯৮ সালে ফ্রিম্যান্ট্‌ল ক্লাবে যোগ দেন। ১৮৯৯ সালে ফ্রিম্যান্ট্‌ল ক্লাবে নিবন্ধন থাকা সত্ত্বেও ফরেস্ট সুইফ্‌টস ক্লাবের অপেশাদার দলের পক্ষে খেলার জন্য তাকে দুই মাসের নিষেধাজ্ঞা দেয়া হয়।

সাউদাম্পটন 
১৯০০ সালের গ্রীষ্মে তিনি সাউদাম্পটন ক্লাবে যোগ দেন। কিন্তু তৎকালীন ইংল্যান্ড দলের গোলরক্ষক জ্যাক রবিনসনের উপস্থিতির কারণে তিনি বেশিরভাগ সময়ে সাইড বেঞ্চে থেকেছেন। দীর্ঘকায় ও পাতলা হ্যারি উচু বল ধরতে ওস্তাদ ছিলেন। রবিনসনের উপস্থিতির কারণে তিন বছরের দীর্ঘ সাউদাম্পটন জীবনে তিনি মাত্র ১৪টি খেলায় অংশ নিতে পেরেছিলেন।

ম্যানচেস্টার ইউনাইটেড 
১৯০৩ সালের মে মাসে তাকে ম্যানচেস্টার ইউনাইটেড ক্লাবে বিক্রি করা হয়। ১৯১২ সালে অবসর গ্রহণের আগ পর্যন্ত তিনি এই ক্লাবেই ছিলেন। এখানে তিনি ২৬৪ খেলায় অংশ নিয়েছিলেন এবং ১৯০৭-০৮ ও ১৯১০-১১ মৌসুমে ফুটবল লীগ চ্যাম্পিয়নশিপ এবং ১৯০৯ সালে এফএ কাপ জয়ে অগ্রণী ভূমিকা পালন করেছেন।

সম্মাননা

ম্যানচেস্টার ইউনাইটেড 
 দ্য ফুটবল লীগ চ্যাম্পিয়নশিপ: ১৯০৭-০৮, ১৯১০-১১ 
 এফএ কাপ: ১৯০৯

তথ্যসূত্র

বহিঃসংযোগ 
 Manchester United profile

১৮৭৯-এ জন্ম
১৯২৭-এ মৃত্যু
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
ফুটবল গোলরক্ষক
ফ্রিম্যান্টল ফুটবল ক্লাবের খেলোয়াড়
সাউদাম্পটন ফুটবল ক্লাবের খেলোয়াড়
১৮৭৮-এ জন্ম
পুরুষ ফুটবল গোলরক্ষক
ডিক ডাকওয়ার্থ

ডিক ডাকওয়ার্থ (জন্ম ১৮৮০ ম্যানচেস্টার) ছিলেন একজন ইংরেজ ফুটবল খেলোয়াড়। তিনি হাফ ব্যাক হিসেবে খেলতেন।

ডাকওয়ার্থ ম্যানচেস্টার ইউনাইটেড যুব দল থেকে উঠে এসেছিলেন এবং মূল দলের হয়ে প্রথম ম্যাচ খেলেন ১৯ ডিসেম্বর ১৯০৩ সালে। ১৯০৮ সালের লীগ ও ১৯০৯ সালের এফএ কাপ বিজয়ী দলের সদস্য ছিলেন তিনি। ক্লাবের পক্ষে ২৫৪ খেলায় তিনি ১১ গোল করেন। মিডলেসব্রোর বিরুদ্ধে তিনি তার শেষ খেলা খেলেন ১৯১৫ সালের ১৫ নভেম্বর। ১৯১৫ সালে ইনজুরির কারণে তিনি অবসর গ্রহণ করেন।

সম্মাননা 
ম্যানচেস্টার ইউনাইটেড
 এফএ কাপ বিজয়ী: ১৯০৯

১৯৮০-এ জন্ম
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
১৮৮২-এ জন্ম
ইংরেজ ফুটবল লিগের খেলোয়াড়
লিট্‌ল ম্যানহাটন

লিট্‌ল ম্যানহাটন মার্কিন রোমান্টিক কমেডি চলচ্চিত্র। এটি ২০০৫ সালে মুক্তি পায়। ছবিটি পরিচালনা ও কাহিনী লিখেছেন মার্কলেভিন এবং জেনিফার ফ্লাকেট। ব্যক্তিগত জীবনে তারা স্বামী- স্ত্রী। ১০ বছরের বালক গেভ এর প্রথম প্রেমে পড়ার গল্প নিয়ে এই চলচ্চিত্রটি। দৃশ্যায়ন হয়েছে ম্যানহাটনে।

তথ্যসূত্র

বহিঃসংযোগ 
 Little Manhattan official web site
 

২০০৫-এর চলচ্চিত্র
মার্কিন চলচ্চিত্র
মার্কিন প্রণয়ধর্মী হাস্যরসাত্মক চলচ্চিত্র
নিউ ইয়র্ক শহরে ধারণকৃত চলচ্চিত্র
ম্যানহাটনের পটভূমিতে চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন স্বাধীন চলচ্চিত্র
রিজেন্সির চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
মার্কিন শিশুতোষ চলচ্চিত্র
রিচার্ড অ্যাটনবারা

রিচার্ড স্যামুয়েল অ্যাটনবারা, ব্যারন অ্যাটনবারা সিবিই (জন্ম: ২৯শে আগস্ট, ১৯২৩ - ২৪ আগস্ট, ২০১৪) একজন ইংরেজ চলচ্চিত্র অভিনেতা, পরিচালক, প্রযোজক এবং উদ্যোক্তা। তিনি গান্ধী চলচ্চিত্রের জন্য শ্রেষ্ঠ চলচ্চিত্র প্রযোজক ও শ্রেষ্ঠ পরিচালক বিভাগে দুটি একাডেমি পুরস্কার জিতেছেন, এবং বাফটা এবং গোল্ডেন গ্লোব পুরস্কার লাভ করেছেন। তিনি প্রকৃতিবাদী চলচ্চিত্র নির্মাতা ডেভিড অ্যাটনবারার ভাই।

জন্ম ও শিক্ষাজীবন 
অ্যাটনবারা ১৯২৩ সালের ২৯ আগস্ট ক্যামব্রিজে জন্মগ্রহণ করেন। তিনি ফ্রেডেরিক লেভি অ্যাটনবারা ও ম্যারি অ্যাটনবারার (প্রদত্ত নাম: ক্লেগ) তিন সন্তানের মধ্যে সবার বড়। তার পিতা ফ্রেডেরিক ছিলেন একজন পণ্ডিত ও শিক্ষাবিদ। তিনি ক্যামব্রিজের এমানুয়েল কলেজের ফেলো ছিলেন এবং অ্যাংলো স্যাক্সন আইনের উপর একটি আদর্শ পান্ডুলিপি রচনা করেছেন। তার মাতা ম্যারি ছিলেন বিবাহ নীতিমালা কাউন্সিলের প্রতিষ্ঠাতা সদস্য। অ্যাটনবারা লেস্টারের ওয়াইজেস্টন গ্রামার স্কুলে এবং রয়্যাল একাডেমি অব ড্রামাটিক আর্টে পড়াশুনা করেন।

কর্মজীবন

পুরস্কার ও সম্মাননা 
একাডেমি পুরস্কার
 বিজয়ী: সেরা পরিচালক - গান্ধী (১৯৮২)
 বিজয়ী: সেরা চলচ্চিত্র - গান্ধী (১৯৮২)

গোল্ডেন গ্লোব পুরস্কার
 বিজয়ী: সেরা পার্শ্ব অভিনেতা - চলচ্চিত্র - দ্য স্যান্ড পেবলস (১৯৬৭)
 বিজয়ী: সেরা পার্শ্ব অভিনেতা - চলচ্চিত্র - ডক্টর ডুলিটল (১৯৬৮) 
 বিজয়ী: সেরা পরিচালক - চলচ্চিত্র - গান্ধী (১৯৮২)

বাফটা পুরস্কার
 বিজয়ী: শ্রেষ্ঠ অভিনেতা - গানস্‌ অ্যাট বাটাসি (১৯৬৪)
 মনোনীত: শ্রেষ্ঠ অভিনেতা - সিয়ান্স অন আ ওয়েট আফটারনুন 
 বিজয়ী: শ্রেষ্ঠ পরিচালক - গান্ধী (১৯৮২)
 বিজয়ী: শ্রেষ্ঠ চলচ্চিত্র - গান্ধী (১৯৮২)
 বিজয়ী: শ্রেষ্ঠ চলচ্চিত্র - শ্যাডোল্যান্ডস (১৯৯৩)

তথ্যসূত্র

বহিঃসংযোগ 

 
 
 University of Sussex media release about Lord Attenborough's election as Chancellor, dated Friday, March 20 1998
 Richard Attenborough Stills & Posters Gallery from the British Film Institute
 Richard Attenborough Centre for Disability and the Arts

১৯২৩-এ জন্ম
২০১৪-এ মৃত্যু
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
অ্যাটনবারা পরিবার
ইংরেজ চলচ্চিত্র অভিনেতা
ইংরেজ চলচ্চিত্র পরিচালক
ইংরেজ চলচ্চিত্র প্রযোজক
ইংরেজি ভাষার চলচ্চিত্র পরিচালক
ইংরেজ মঞ্চ অভিনেতা
কমান্ডার অব দি অর্ডার অব দ্য ব্রিটিশ এম্পায়ার
ব্রিটিশ নাইটহুড প্রাপ্ত অভিনেতা
শ্রেষ্ঠ পরিচালনা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বাফটা ফেলো
শ্রেষ্ঠ চলচ্চিত্র অভিনেতার জন্য বাফটা পুরস্কার বিজয়ী
শ্রেষ্ঠ চলচ্চিত্র পরিচালনার জন্য বাফটা পুরস্কার বিজয়ী
ব্রিটিশ চলচ্চিত্র প্রযোজক
কেমব্রিজের ব্যক্তি
রয়্যাল একাডেমি অব ড্রামাটিক আর্টের প্রাক্তন শিক্ষার্থী
শ্রেষ্ঠ ব্রিটিশ অভিনেতার জন্য বাফটা পুরস্কার বিজয়ী
শ্রেষ্ঠ পরিচালনা বিভাগে বাফটা পুরস্কার বিজয়ী
চেলসি ফুটবল ক্লাব
ডিরেক্টরস গিল্ড অব আমেরিকা পুরস্কার বিজয়ী
ইংরেজ শেকসপিয়রীয় অভিনেতা
নাইটস ব্যাচেলর
শ্রমিক দল (যুক্তরাজ্য) এর ব্যক্তি
শিল্পকলায় পদ্মভূষণ প্রাপক
দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
লেজিওঁ দনরের নাইট
অস্পৃশ্যতা

অস্পৃশ্যতা নিম্নবর্ণের মানুষের উপর এক সামাজিক বিভেদ ও নিপীড়নের উপায়। এর প্রধান শিকার যারা ভৃত্য বা নিচু পেশায় নিয়োজিত ছিল। অস্পৃশ্যতা সাধারনত হিন্দু ধর্মের বর্ণভেদ পদ্ধতিতে লক্ষ্য করা যায়। বিংশ শতকের শুরুতে ভারতীয় উপমাহাদেশে অস্পৃশ্যতা জনগোষ্ঠীর সংখ্যা ১৬০ মিলিয়নের বেশি ছিল। বর্ণ হচ্ছে প্রাচীন হিন্দু সমাজে প্রচলিত একটি সামাজিক বিভাজন ব্যবস্থা, যার উৎপত্তি বেদ। সবচেয়ে প্রাচীন সাহিত্যসূত্র হিসাবে বেদই হচ্ছে সমাজের বর্ণ ব্যবস্থার উৎস। মূলত ব্রাহ্মণীয় দৃষ্টিভঙ্গির উপর প্রতিষ্ঠিত বর্ণ মতবাদ কোন একটি বিশেষ উপলক্ষে সৃষ্টি করা হয়েছিল যা কার্যত অপরিবর্তিত রয়ে যায়। জাতিগত বিশুদ্ধতা বজায় রাখাই হল বর্ণভেদ ধারণা মূল বিষয়। কর্ম অনুযায়ী মানব সমাজের সকল জাতিকে চারটি ভিন্ন ভিন্ন শ্রেণিতে ভাগ করা হয়েছে যথা- ব্রাহ্মণ, ক্ষত্রিয়, বৈশ্য ও শূদ্র। ঋগবেদের সূক্তের ভাষ্য অনুযায়ী স্বয়ং ব্রহ্মাই চারটি বর্ণের সৃষ্টিকারী। ব্রহ্মার মুখ থেকে ব্রাহ্মণগণ সৃষ্ট হয়েছেন যাদের কাজ পূজা অর্চনা ও ধর্মীয় শিক্ষাদান। বাহু থেকে সৃষ্ট হয়েছেন ক্ষত্রিয়গণ যাদের কাজ দেশরক্ষা ও রাজ্য পরিচালনা করা। ব্রহ্মার উরু থেকে সৃষ্টি করা হয়েছে বৈশ্যদের যাদের কাজ ব্যবসা-বাণিজ্য, গো-রক্ষা ও কৃষিকাজ। ব্রহ্মার পা থেকে সৃষ্টি করা হয়েছে শূদ্রদের যাদের কাজ বাকি তিন বর্ণের মানুষদের সেবা এবং কর্মে সহযোগিতা করা। এই চার বর্ণের বাইরে আরো একটি বর্ণ আছে। এই পঞ্চম ভাগটি হল অস্পৃশ্য। যদিও বৈদিক যুগে এই বর্ণ ব্যবস্থা সম্পূর্ণরূপে মানুষের কর্ম-গুণের উপর ভিত্তি করতো। ভারতীয় সংবিধানের মৌলিক অধিকার পরিচ্ছেদের ১৭ নং ধারায় অস্পৃশ্যতা কে নিষিদ্ধ ও অপরাধজনক ধরা হলেও বর্তমান ভারতের বহু অঞ্চলে তথাকথিত উচ্চবর্ণের মানুষের দ্বারা অবহেলা অব্যাহত রয়েছে।

তথ্যসূত্র 

বৈষম্য
সামাজিক দর্শন

en:Untouchable (social system)
অ্যালেনবি চিল্টন

অ্যালেনবি সি. চিল্টন, (১৬ সেপ্টেম্বর ১৯১৮ – ১৫ জুন ১৯৯৬), ছিলেন একজন ইংরেজ ফুটবল খেলোয়াড়।

সিহ্যাম কলারি দলের পক্ষে চিল্টন তার ফুটবল ক্যারিয়ার শুরু করেন। পরে তিনি ১৯৩৮ সালে লিভারপুল ক্লাবে যোগ দেন। ১৯৩৮ সালের নভেম্বর মাসেই তিনি আবার ম্যানচেস্টার ইউনাইটেড ক্লাবে যোগ দেন। ১৯৩৯ সালের সেপ্টেম্বর মাসে তিনি চার্লটন এথলেটিক দলের বিরুদ্ধে ইউনাইটেডের পক্ষে তার প্রথম ম্যাচ খেলেন। দ্বিতীয় বিশ্বযুদ্ধের সময় চিল্টনের ক্যারিয়ার থেমে যায়। অবশ্য এসময় তিনি এয়ারড্রিওনিয়ান্স, কার্ডিফ সিটি, হার্ট্‌লপুল ইউনাইটেড, মিডলসব্রো, নিউকাসল ইউনাইটেড ও চার্লটন এথলেটিক দলে অথিতি হিসেবে খেলেন। চার্লটনকে তিনি ১৯৪৪ সালের লীগ সাউথ কাপ ফাইনাল জেতান। তিনি ডারহাম হালকা পদাতিক বাহিনীতে যোগ দেন এবং ১৯৪৪ সালে ডি ডে ল্যান্ডিংস এ ভূমিকা রাখেন।

দ্বিতীয় বিশ্বযুদ্ধের পর স্যার ম্যাট বাজবির ইউনাইটেড দলে তিনি রক্ষণাত্নক মধ্যমাঠের খেলোয়াড় হিসেবে নিজেকে অধিষ্ঠিত করেন এবং ১৯৪৮ সালের এফএ কাপ জিততে সাহায্য করেন। এছাড়া তিনি ১৯৫২ সালের লীগ বিজয়ী দলের গুরুত্বপূর্ণ সদস্যও ছিলেন। ১৯৫৩–৫৪ মৌসুমে তাকে ক্লাবের অধিনায়কত্ব দেয়া হয়। ম্যানচেস্টার ইউনাইটেড দলের নয়টি মৌসুমের মধ্যে তিনি মাত্র ১৩টি খেলায় অংশ নিতে পারেননি। টানা ১৭৫ খেলায় অংশ নিয়ে ১৯৫৫ সালে তিনি প্রথম একাদশ থেকে বিশ্রাম নেয়ার আবেদন জানান। তার বদলী হিসেবে আসেন মার্ক জোনস যিনি ছিলেন বাজবি বেইবস এর একজন উঠতি তারকা। এর পর চিল্টন আর প্রথম একাদশে খেলতে পারেননি। ১৯৫৫ সালের মার্চ মাসে তিনি ম্যানচেস্টার ইউনাইটেড ক্লাব ছেড়ে দিয়ে খেলোয়াড়-ম্যানেজার হিসেবে গ্রিমসবি টাউন দলে যোগ দেন।

১৯৫৯ সালের এপ্রিল পর্যন্ত চিল্টন গ্রিমসবি টাউনের ম্যানেজার হিসেবে দায়িত্ব পালন করেন। এর পর তিনি উইগান এথলেটিক ক্লাবে ম্যানেজার হন ১৯৬০–৬১ মৌসুমে। ১৯৬১–৬২ মৌসুমে স্কাউট হিসেবে চিল্টন হার্টলপুল ইউনাইটেডে যোগ দেন। পরে তিনি ১৯৬২-৬৩ মৌসুমে এ দলের ম্যানেজার হন। চিল্টন ইউনাইটেড দলের পক্ষে ৪৩২ ম্যাচে অংশ নেন এবং ৩টি গোল করেন। এছাড়া তিনি ইংল্যান্ড দলের হয়ে ২টি আন্তর্জাতিক ম্যাচ খেলেন।

১৫ জুন ১৯৯৬ তারিখে ৭৭ বছর বয়সে তিনি মারা যান।

তথ্যসূত্র 

১৯১৮-এ জন্ম
১৯৯৬-এ মৃত্যু
ইংরেজ ফুটবলার
লিভারপুল ফুটবল ক্লাবের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
ইংরেজ ফুটবল ম্যানেজার
চার্ল্টন অ্যাথলেটিক ফুটবল ক্লাবের যুদ্ধকালীন অতিথি খেলোয়াড়
গ্রিমসবি টাউন ফুটবল ক্লাবের খেলোয়াড়
হার্টলিপুল ফুটবল ক্লাবের যুদ্ধকালীন অতিথি খেলোয়াড়
মিডলজব্রা ফুটবল ক্লাবের যুদ্ধকালীন অতিথি খেলোয়াড়
নিউক্যাসেল ইউনাইটেড ফুটবল ক্লাবের যুদ্ধকালীন অতিথি খেলোয়াড়
ইংল্যান্ডের আন্তর্জাতিক ফুটবলার
১৯৫৪ ফিফা বিশ্বকাপের খেলোয়াড়
ইংরেজ ফুটবল লিগের খেলোয়াড়
দ্বিতীয় বিশ্বযুদ্ধে ব্রিটিশ সেনা কর্মকর্তা
ফুটবল সেন্ট্রাল ডিফেন্ডার
২০শ শতাব্দীর ইংরেজ পুরুষ ক্রীড়াবিদ
মার্ক জোনস

মার্ক জোনস (১৫ জুন ১৯৩৩ – ৬ ফেব্রুয়ারি ১৯৫৮) ছিলেন আট ম্যানচেস্টার ইউনাইটেড খেলোয়াড়দের অন্যতম যারা মিউনিখ বিমান দুর্ঘটনায় মৃত্যুবরণ করেছিলেন। ১৯৩৩ সালে তিনি বার্নসলের কাছাকাছি জন্মগ্রহণ করেন, তিনি ছিলেন ক্লাবের প্রথম একাদশের নিয়মিত সেন্টার হাফ এবং ১৯৫০ দশকে ক্লাবের পক্ষে মাঠ মাতিয়েছেন। তিনি ইউনাইটেডের পক্ষে দুটি ফুটবল লীগ প্রথম বিভাগ শিরোপা জিতেছেন। ১৯৫৭ সালে চোখের আঘাতের কারণে তিনি এফএ কাপ ফাইনালে খেলতে পারেননি যাতে ইউনাইটেড পরাজিত হয়েছিল। তিনি আন্তর্জাতিক ম্যাচে অংশগ্রহণের জন্য প্রস্তুত ছিলেন এবং দুর্ঘটনায় মারা না গেলে তিনি অবশ্যই আন্তর্জাতিক ম্যাচ খেলতে পারতেন।

জন্মস্থান বার্নসলের কাছে ওম্বহিল নামে একটি গ্রামে জোনসকে কবর দেয়া হয়।

তথ্যসূত্র 

১৯৩৩-এ জন্ম
১৯৫৮-এ মৃত্যু
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
ফুটবল সেন্ট্রাল ডিফেন্ডার
২০শ শতাব্দীর ইংরেজ পুরুষ ক্রীড়াবিদ
বাজবি বেইবস

বাজবি বেইবস হলো একদল ম্যানচেস্টার ইউনাইটেড খেলোয়াড় যাদের নিয়োগ ও প্রশিক্ষণ দিয়েছিলেন তৎকালীন সহকারী ম্যানেজার জিমি মারফি এবং যারা ক্লাবটির যুবদল থেকে মূল একাদশে স্যার ম্যাট বাজবির অধীনে খেলেছিলেন। তারা কেবল তরুণ ও প্রতিভাবান এই কারণেই বিখ্যাত ছিলেন তা নয়। বরং ক্লাবটি প্রথাগতভাবে অন্য কোন দল থেকে তাদের না এনে যুবদলে প্রশিক্ষণ ও ব্যবস্থাপনার মাধ্যমে মূল দলে খেলার উপযোগী করেছিল। বাজবি বেইবস শব্দটি প্রথম ব্যবহার করে ম্যানচেস্টার ইভনিং নিউজ-এর সাংবাদিক টম জ্যকসন এবং মূলত ১৯৫৫-৫৬ ও ১৯৫৬-৫৭ সালের লীগ বিজয়ী খেলোয়াড়দের বুঝাতে ব্যবহার করা হয় যে দলটির গড় বয়স ছিল গড়ে ২১ ও ২২ বছর।

বাজবি বেইবসের আট সদস্য ১৯৫৮ সালের মিউনিখ বিমান দুর্ঘটনায় মারা যান যাদের মধ্যে সবচেয়ে উল্লেখযোগ্য হচ্ছেন ডানকান এডওয়ার্ডস। বাজবি বেইবসের মিউনিখপূর্ব দলের সর্বশেষ সদস্য স্যার ববি চার্লটন ১৯৭৫ সালে খেলা থেকে অবসর নেন।

আরো দেখুন 
 ম্যানচেস্টার ইউনাইটেড ফুটবল ক্লাব

ম্যানচেস্টার ইউনাইটেড ফুটবল ক্লাব
ফুটবল খেলোয়াড়ের গ্রুপের ডাকনাম